DE KLERKSTIGTING: HULLE SKEPPING BUITE BEHEER! - Afrikanervolksparty
DE KLERKSTIGTING: HULLE SKEPPING BUITE BEHEER!
Gepubliseer op 05 April 2016 | Geskryf deur Redaksie | | | Trefslae: 1325
Die minagting vir die politieke insig van voormalige NP-Leiers wat Suid-Afrika en sy totale bevolking tot 'n toonaangewende moondheid opgebou en bestuur het, het nie lank geneem om by die voorspelde verval en diktatoriale beheer aan te land nie.
Getalle politiek spel getalle oorheersing waar nóg meriete, nóg intellek, nóg geregtigheid of enige ander beskaafde norm wat bedink kan word, enige waarde het.
Dít gesê, watter waarde het hierdie onderstaande betoog van die de Klerkstigting? Hulle, wat vanuit 'n magsposisie hierdie onheilige teelaarde geskep het vir die voorspelde onreg, wat hulle nou vanuit 'n onmagtige toestand kritiseer? 'n Toestand wat daagliks en onvermydelik van erg na erger sal eskaleer!
Só 'n powere terugkrabbeling in 'n deursigtige poging om verlore gesigswaarde te probeer terugwen sal nie 'n duik maak aan die swart stoomroller se vaart waarvan die rem in 1994 deur de Klerk en sy kabinet losgemaak is nie. Dit is bepaald buite hulle beheer!